শারদা রাজন আয়ঙ্গর
শারদা রাজন আয়ঙ্গর (বা শারদা নামে পরিচিত; জন্ম ২৫ অক্টোবর ১৯৩৭) হলেন একজন ভারতীয় সঙ্গীতশিল্পী ও সঙ্গীত পরিচালক। তিনি ১৯৬০ ও ১৯৭০-এর দশকে নেপথ্য সঙ্গীতশিল্পী হিসেবে কাজ করেছেন। তিনি জাহাঁ প্যায়ার মিলে (১৯৭০) চলচ্চিত্রে ক্যাবারে-ধারার "বাত জারা হ্যায় আপস কী" গানে কণ্ঠ দিয়ে শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার অর্জন করেন। তাঁর সবচেয়ে স্মরণীয় গান হল সুরজ (১৯৬৬) চলচ্চিত্রের "তিতলি উড়ি"। ১৯৭১ সালে তিনি প্রথম ভারতীয় গায়িকা হিসেবে পপ গানের অ্যালবাম প্রকাশ করেন। ২০০৭ সালে মির্জা গালিবের গজল নিয়ে তাঁর নিজের গানের সংকলিত অ্যালবাম আন্দাজ-ই-বয়ান অউর প্রকাশিত হয়।